Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: Az adózás rendjérõl szóló 2003. évi XCII. törvény (a továbbiakban: Art.) 4. § (4) bekezdése helyébe a következõ
Paragraph Index: 1536

346. § Az Art. 161. § (9) bekezdése helyébe a következõ rendelkezés lép, ezzel egyidejûleg a § a következõ (9a)–(9d) bekezdésekkel egészül ki: „(9) Az adók módjára behajtandó köztartozásra az adóhatóság fizetési könnyítést nem engedélyezhet, a tartozást nem mérsékelheti, illetõleg – a szabálysértési helyszíni bírság kivételével – nem minõsítheti behajthatatlannak. (9a) Amennyiben az adók módjára behajtandó köztartozásra irányuló fizetési könnyítés, mérséklés (elengedés) iránti kérelmet az adóhatósághoz terjesztik elõ, úgy az adóhatóság a kérelmet annak beérkezésétõl számított 5 napon belül megküldi a behajtást kérõ részére. Az adóhatóság a kérelem megalapozottságát érdemben nem vizsgálja. (9b) Amennyiben az adók módjára behajtandó köztartozásra irányuló fizetési könnyítés, illetve mérséklés (elengedés) iránti kérelmet a köztartozás jogosultjához (behajtást kérõhöz) nyújtották be, úgy errõl – a kérelem megküldésével egyidejûleg – a jogosult (behajtást kérõ) haladéktalanul értesíti az adóhatóságot. (9c) A végrehajtás szünetelésére a 160. § (4)–(6) bekezdésében foglaltak irányadóak. (9d) A köztartozás jogosultja a kérelemre hozott döntésrõl annak jogerõre emelkedését követõen – amennyiben lehetséges elektronikus úton – értesíti az adóhatóságot. A köztartozás jogosultja a kérelmet elbíráló döntés megküldésével tájékoztatja az adóhatóságot a fizetési könnyítési, mérséklési (elengedési) kérelem elbírálását követõen behajtandó köztartozás pontos összegérõl, illetve – fizetési könnyítés engedélyezése esetén – a végrehajtás szünetelésének idõtartamáról. Amennyiben a részére engedélyezett fizetési könnyítés vagy mérséklés alapján fizetési kötelezettségét az adós teljesítette, a követelés jogosultja (behajtást kérõ) a megkeresést visszavonja, nem teljesítés esetén ennek tényérõl és a még behajtandó összegrõl az adóhatóságot tájékoztatja, amely a végrehajtása iránt intézkedik.”

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes